કાનૂની નિષ્ણાતોના મતે રહેવાસીઓએ આવા પ્રોજેક્ટોમાં કરાર કરતાં પહેલાં રીડેવલપમેન્ટની શરતોને બરાબર સમજી લેવી જોઈએ અને પોતાના કાનૂની હકોને પણ જાણી લેવા જોઈએ તથા રહેવાસી ત્યાંથી નાણાં લઈ છૂટા થવાને બદલે એ જ નવા મકાનમાં રહેવા માગતા હોય તો બિલ્ડર સાથે સમયમર્યાદાથી લઈને અન્ય બાબતોની ચોખવટ કાનૂની ઢબે કરી લેવી જોઈએ. આ માટે બિલ્ડરની પસંદગી તેની પ્રતિષ્ઠા અને વિશ્વસનીયતાને આધારે થવી જોઈએ. માત્ર મોટી રકમની અપેક્ષાએ મકાન ખાલી કરી આપનારા પછીથી મુશ્કેલીમાં મુકાઈ શકે છે.